CELEX: 32019R0146
Language: hr
Date: 2019-01-30 00:00:00
Title: Provedbena uredba Komisije (EU) 2019/146 оd 30. siječnja 2019. o izmjeni Provedbene uredbe (EU) br. 2015/502 o odobravanju pripravka Saccharomyces cerevisiae NCYC R404 kao dodatka hrani za mliječne krave (Tekst značajan za EGP.)

31.1.2019   
               
               
                  HR
               
               
                  Službeni list Europske unije
               
               
                  L 27/12
               
            
         PROVEDBENA UREDBA KOMISIJE (EU) 2019/146
         оd 30. siječnja 2019.
         o izmjeni Provedbene uredbe (EU) br. 2015/502 o odobravanju pripravka Saccharomyces cerevisiae NCYC R404 kao dodatka hrani za mliječne krave
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:
         
                     (1)
                  
                  
                     U skladu s Uredbom (EZ) br. 1831/2003 pripravak Saccharomyces cerevisiae NCYC R404 Provedbenom uredbom Komisije (EU) br. 2015/502 (2) odobren je kao dodatak hrani za mliječne krave.
                  
               
                     (2)
                  
                  
                     Nositelj odobrenja Micron Bio-systems Ltd podnio je zahtjev u skladu s člankom 13. stavkom 3. Uredbe (EZ) br. 1831/2003 u kojem predlaže da se odobrenju doda naziv njegova zastupnika.
                  
               
                     (3)
                  
                  
                     Nositelj odobrenja dostavio je relevantne podatke u prilog činjenici da će, s učinkom od 30. ožujka 2019., FeedVision BV djelovati kao njegov zastupnik za predmetni dodatak hrani za životinje.
                  
               
                     (4)
                  
                  
                     Predložena promjena uvjeta odobrenja u potpunosti je administrativne prirode i nije potrebna nova procjena predmetnog dodatka. Europska agencija za sigurnost hrane obaviještena je o zahtjevu.
                  
               
                     (5)
                  
                  
                     Kako bi se omogućilo da FeedVision BV djeluje kao zastupnik nositelja odobrenja, potrebno je izmijeniti uvjete predmetnog odobrenja. Stoga bi u naslovu i u Prilogu toj uredbi trebalo dodati naziv zastupnika. U naslovu Provedbene uredbe (EU) 2015/502 naziv nositelja odobrenja nije ispravan. Stoga bi u naslovu te provedbene uredbe naziv nositelja odobrenja trebalo zamijeniti ispravno napisanim nazivom.
                  
               
                     (6)
                  
                  
                     Provedbenu uredbu (EU) br. 2015/502 trebalo bi stoga na odgovarajući način izmijeniti.
                  
               
                     (7)
                  
                  
                     Odredbe ove Uredbe trebale bi se primjenjivati od datuma povlačenja Ujedinjene Kraljevine iz Unije.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
                  
               DONIJELA JE OVU UREDBU:
         
            Članak 1.
            Izmjene Provedbene uredbe (EU) br. 2015/502
            Provedbena uredba (EU) br. 2015/502 mijenja se kako slijedi:
            
                        (1)
                     
                     
                        u naslovu riječi „Micro Bio-System Ltd” zamjenjuju se riječima „Micron Bio-Systems Ltd, čiji je zastupnik društvo FeedVision BV”;
                     
                  
                        (2)
                     
                     
                        u drugom stupcu Priloga riječi „Micron Bio-Systems Ltd” zamjenjuju se riječima „Micron Bio-Systems Ltd, čiji je zastupnik društvo FeedVision BV.”.
                     
                  
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 30. ožujka 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. siječnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) 2015/502 od 24. ožujka 2015. o odobravanju pripravka Saccharomyces cerevisiae NCYC R404 kao dodatka hrani za mliječne krave (nositelj odobrenja Micro Bio-System Ltd) (SL L 79, 25.3.2015., str. 57.).